Лајза Минели

**Лајза Меј Минели** (англиски: *Liza Minnelli*; родена на 12 март 1946 година) ― американска глумица, пејачка, танчерка и кореограф. Таа спаѓа во групата уметници наградени со Еми, Греми, Оскар и Тони (EGOT). Лајза Минели е витез на француската Легија на честа.
## Ран живот
Лајза Минели е родена на 12 март 1946 година во Лос Анџелес. Таа е ќерка на Џуди Гарланд и Винсенте Минели. Своето филмско деби го направила на тригодишна возраст, во филмот *Во старото добро лето*.  Нејзините родители се развеле во 1951 година, а во 1952 година нејзината мајка се омажила за Сидни Луфт. Дел од детството го поминала во Скарсдејл, Њујорк, а во 1961 г. се преселила во Њујорк, каде што ја започнала својата кариера како глумица во музички театар, изведувач во ноќен клуб и почнала да се занимава со традиционална поп музика.

## Кариера

### Театар
Своето професионално деби на сцената Лајза го направила во 1963 година во Оф-Бродвеј мјузиклот *„Најдобра стапка кон напред,*  а  во 1965 година за улогата во *Флора - црвената закана* ја добила наградата Тони за најдобра глумица во мјузикл. Со овој мјузикл започнала нејзиниот доживотна соработка со Џон Кандер и Фред Еб. Тие напишале, продуцирале или режирале многу идни сценски дела и телевизиски серии на Лајза Минели и ѝ помогнале да ја изгради нејзината сценска личност, меѓу кои се и песните кои ѝ ја дефинирале кариерата („New York, New York“, „Cabaret“ и „Maybe This Time“). Таквата сценска личност и нејзиниот стил на изведба придонеле да добие статус на трајна геј икона.

Таа се враќала на Бродвеј во неколку наврати, вклучувајќи го и *The Act* (1977), за кој ја добила својата втора награда Тони, како и *Лизгалиштето* (1984) и *Лиза во Палатата...* (2008).

### Музика
Минели музичката кариера ја започнала во младоста како пејачка во ноќни клубови, а во професионален ноќен клуб дебитирала на 19-годишна возраст во хотелот Shoreham во Вашингтон. Поради успехот на настапите во живо снимила неколку албуми со Capitol Records: *Liza! Liza!* (1964), *It Amazes Me* (1965), и *There Is a Time* (1966).

Од 1968 до 1970-тите, ги снимила албумите *Liza Minnelli* (1968), *Come Saturday Morning* и *New Feelin*' (во 1970) за A&amp;amp;M Records. Со Columbia Records ги објавила *The Singer* (1973) и *Tropical Nights* (1977).

Од 1988 до 1990 година, била на турнеја со Френк Синатра и Семи Дејвис Џуниор во *Frank, Liza & Sammy: The Ultimate Event*.

Во 1989 година, Минели соработувала со Pet Shop Boys за албумот *Results*. Албумот се нашол на топ 10 листата во ОК и на топ листите во САД. Од овој албум се песните: „Losing My Mind“; „Don't Drop Bombs“; „So Sorry, I Said“; и „Love Pains“. Истата година,  во живо на церемонијата за доделување Греми ја извела „Losing My Mind“ и ја добила наградата Греми легенда (првите награди за Греми легенда биле доделени во 1990 година на Минели, Ендрју Лојд Вебер, Смоки Робинсон и Вили Нелсон). Со оваа награда, таа се приклучила во групата од 16 уметници (во која покрај другите се композиторот Ричард Роџерс, Вупи Голдберг, Барбра Стрејсенд и Џон Гилгуд) кои освоиле Еми, Греми, Тони награда и Оскар.

По пауза поради сериозни здравствени проблеми, Минели се врати на концертната сцена во 2002 година со *Liza's Back.*

Минели во 2009 година била номинирана за најдобар традиционален поп вокален албум за *Liza's at the Palace...!*, заснован на нејзиното хит шоу на Бродвеј. Минели на 21 септември 2010 година, издала албум на издавачката куќа Decca Records насловен како *Confessions.* Од 2010-тите, избегнува да одржува големи концерти.

### Филм
десно|мини| Како Сели Боулс во ''Кабаре''
Првото појавување на Минели на филм е како бебе во последната сцена од филмот во кој глумела нејзината мајка *Во старото добро лето* (1949). Нејзина прва професионална филмска улога бил во *Charlie Bubbles* (1967), единствен филм на Алберт Фини како режисер и глумец, а четири години претходно, го позајмувала гласот во анимираниот филм *Враќање во Оз*, кој е продолжение на *[[Волшебникот од Оз]]*. Филмот бил објавен во Велика Британија во 1972 година.

Лајза Минели се појавила во *Стерилна кукавица* (1969) во улога на Пуки Адамс, сиромашна, ексцентрична тинејџерка. За улогата била номинирана за Оскар за најдобра глумица во главна улога. Таа играла уште еден ексцентричен лик во *Кажи дека ме сакаш, Џуни Мун* (1970), во режија на Ото Премингер.

Најпозната улога на Лајза Минели е улогата на Сели Боулс во филмската верзија на *[[Кабаре (филм од 1972)|Кабаре]]* (1972).  За улогата Минели освоила Оскар за најдобра женска улога, како и награда Златен глобус, наградата БАФТА, наградата Сен Жорди и награда Дејвид ди Донатело за најдобра странска глумица.

Минели глумела во три неуспешни филмови во рок од три години, а *[[Разновидност (списание)|Variety]]* во 1978 година навел дека таа е прв избор за неуспех на благајните. Прв филм бил *Среќна дама* (1975), потоа работела со татко ѝ во *„Прашање на време*“ (1976), во кој глумела заедно со Ингрид Бергман, а конечно *[[Њујорк, Њујорк (филм од 1977 година)|Њујорк, Њујорк]]* (1977), од кој потекнува нејзината најпозната песна.

Оттогаш, Минели поретко се појавувала на филм, но нејзиниот следен филм, *Артур* (1981), бил голем хит. Глумела и во *Rent-A-Cop* и *Arthur 2: On the Rocks* (и двете 1988) и *Steping Out* (1991). Глумела и во *[[Ох во Охајо (филм)|Ох во Охајо]]* (2006).

За *Среќна дама*, *Њујорк, Њујорк* и *Артур* била номинирана за Златен глобус за најдобра глумица во филм - мјузикл или комедија.
## Дискографија

; Студиски албуми
* Liza! Liza! (1964)
* It Amazes Me (1965)
* There Is a Time (1966)
* Liza Minnelli (1968)
* Come Saturday Morning (1969)
* New Feelin' (1970)
* The Singer (1973)
* Tropical Nights (1977)
* Results (1989)
* Gently (1996)
* Confessions (2010)

## Награди и номинации

## Поврзано

* Список на личности кои освоиле Оскар, Еми, Греми и Тони

## Наводи

## Надворешни врски

* 
* Liza Minnelli at the Internet Broadway Database 
* Liza Minnelli at the Internet Off-Broadway Database
* Liza Minnelli at Playbill Vault
* 
* Liza Minnelli interview with KVUE-TV in 1988 about ''Arthur 2: On the Rocks'' from Texas Archive of the Moving Image

Категорија:Офицери на Легијата на честа
Категорија:Американски пејачки од 21 век
Категорија:Добитници на наградата „Тони“
Категорија:Добитници на Греми
Категорија:Американци со ирско потекло
Категорија:Италоамериканци
Категорија:Американски поп-пејачки
Категорија:Живи луѓе
Категорија:Родени во 1946 година
Категорија:Статии со hCards
Категорија:Американски пејачки од 20 век
Категорија:Американски глумици од 21 век
Категорија:Американски глумици од 20 век
Категорија:Добитници на Тони награди
Категорија:Пејачи од Лос Анџелес
Категорија:Глумици од Њујорк
Категорија:Добитници на Еми награда за ударен термин
Категорија:Добитници на Еми
Категорија:Добитници на греми награда
Категорија:Добитници на БАФТА награди
Категорија:Добитници на Златен глобус
Категорија:Добитници на Оскар за најдобра глумица
Категорија:Добитници на Оскар
Категорија:Американски ТВ глумици
Категорија:Американски глумици во мјузикл
Категорија:Американски филмски глумици
Категорија:Американци со шкотско потекло
Категорија:Американци со англиско потекло